Lágy gyantacsöpp csorog
Lágy gyantacsöpp csorog arányló könny gyanánt a 
Cseresznyefán: ma mindent tropikus hő igaz, 
Aludj, drágám, a kertben, hol bús tücsöksirás 
Zeng régi rózsafáink sziromszivébe zárva...     
   
Még tegnap a szalonban csevegtél: büszke dáma, 
De most magunk vagyunk, én édesem, Sirász 
Rózsája! óh, aludj csak, rád halk csókom vigyáz, 
És enyhe kelme véd: csöndes lesz szived álma...

A hő a zajt felitta, csak méhek zsonganak, 
Aludj, aludj, kicsim, szelíd szivű bogárkám, 
S ne rezzenj, hogyha néha megcsobban a patak,

Halászmadár is alszik a parti cserje árnyán, 
Aludj csak csöndesen... hisz már én se tudom, 
Te kacagsz, vagy a víz cseng a fénylő kavicson...
Versek
Szonettek